ANALIZA DELA V 3. TEDNU

Pozdravljeni, učenci in starši! Upam, da ste zdravi!

Zaključujemo 3. teden pouka na daljavo. Za lažji pregled dela poglejmo naše delo po predmetih.

SLO

**DZ**:

**2**. jedilni list je sestavil kuhar gostilne Pri zlati postrvi, verjetno v dogovoru z gostilničarjem. Namenjen je gostom, obiskovalcem gostilne. Sestavili so ga zaradi: C,Č. s številkami so izražene cene jedi. Na jedilnem listu so predstavljene skupine: predjedi, juhe, ribje jedi, mesne jedi, testenine, priloge, solate, sladice. Priloge so: ocvrtki, riž, krompir, ocvrti krompir.

Njoki z gorgonzolo: svaljki iz krompirjevega testa s posebnim sirom, ki vsebuje žlahtno plesen

Česnovi kruhki: kruh z nadevom iz česna, peteršilja in masla

Grmada: sladica iz biskvita, vanilijeve kreme, sladkornega sirupa, orehov, sladke smetane in čokolade

Zelenjavna juha: juha iz različne zelenjave

Mešana solata: solata iz različnih vrst (zelena, zeljnata, paradižnik…)

**3.** Najdražja jed je ribja plošča. Plošča je za dve osebi in predstavlja specialiteto gostilne. Od mesnih jedi je najdražji zrezek s sirom in gobami. Stane 8,30€. Najcenejša mesna jed je svinjska pečenka. Stane 6,30€. Za tri kepice sladoleda bi moral odšteti 3€.

**4.** glede na svoj okus in izbor si izbral svoje jedi. Seštev končno ceno.

**5**. kuhamo: krompir, juho, testenine, zelenjavo…

Pečemo: meso, kruh, pecivo…

Cvremo: krompir, meso, krofe…

Dušimo: meso, zelenjavo

Pražimo: čebulo, krompir

**SMETIŠČNI MUC**

1. Smetiščni muc živi v mestu. Nima gospodarja, zato je njegovo življenje neurejeno (hrana, domovanje).
2. Siamec živi pri bogati bogati družini, dobi odlično hrano in oskrbo. Ne sme iz hiše, da se ne umaže, ne sme početi nič po svoje.
3. Siamec navzven deluje sicer srečno, ker ima vsega kar si želi. Po drugi strani pa ve, da nima svobode, vedno mora početi kar želijo gospodarji.
4. Smetiščni muc živi iz dneva v dan. Nikoli ne ve, kje bo spal, kaj in kje bo jedel, verjetno je večkrat lačen kot sit, ljudje ga podijo. Pa vendar je srečen, ker ima svobodo.
5. Njegov stavek pomeni, da nikomur ne odgovarja za svoja dejanja, da si ga noben ne lasti. Počne tisto, kar sam hoče, ne pa tisto, kar mu ukazujejo gospodarji.

**Napisali ste svojo zgodbo (vživeli ste se v enega od mačkov). Slikaj in pošlji.**

**JELKA**

1. Jelka je živela sredi gozda skupaj z drugimi drevesi. V začetku je bila majhna, zato ji ni bilo prijetno. Vedno je nezadovoljna, hoče nekaj več, nekaj drugače.
2. Želela si je, da bi jo opazili, jo posekali in uporabili za nekaj koristnega, tako kot druga drevesa.
3. Na zimski decembrski dan so jo posekali za božično drevo in jo odpeljali v mesto. Odhod iz gozda sprejema veselo.
4. Ko so jo postavili v vedro s peskom v kot sobe je mislila, da se ves svet vrti okoli nje, da je praznovanje namenjeno njej. Ugotovila je, da je bila njena uporaba kratka, saj so jo po praznikih odnesli na podstrešje.
5. Gospodinja jo je pospravila na podstrešje.
6. Dneve si je krajšala s pripovedovanjem zgodb miškam in podganam.
7. Spoznala je, da ljudem ni šlo za njeno lepoto, posebnost. Ko se je spremenila v dim, si je želela nazaj v svoj gozd.
8. Sporočilo bi lahko bilo, da moramo biti taki kot smo, da moramo sprejemati sebe z vsemi dobrimi in manj dobrimi lastnostmi, da je dom vedno tisti, kjer najdemo mir in sprejetost.

DOPOLNILNI POUK

REŠEVAL SI NALOGE O PREBRANEM BESEDILU. INFORMACIJO O PRAVILNOSTI SI DOBIL TAKOJ, VSEENO PA PREVERI(odgovori po vrsti od 1. – 18.):

Opis predmeta, na hodniku, A, 150cm, 80cm, 40cm, a/b/c, orehov les, temno rjava, šestnajsti, ?,?., oblačila, pohištvo, iz, pri, tri.

MATEMATIKA

Preveri naloge iz DZ in U po rešitvah. Ponovi odnose med merskimi enotami!

DRU

REŠITVE KVIZA SO BILE ŽE DANE, SICER POMEŠANE. Upam, da ste bili uspešni.

**Utrjevanje, preverjanje**

* Enota zavzema del Z, J in JV Slovenije. Na zahodu meji na obsredozemski svet, na severni strani na predalpski in na vzhodni strani na obpanonski svet.
* Ime je dobila po dveh planotah. Dinara je planota ob Jadranskem morju, Kras pa je manjša planota med Vipavsko dolino in morjem.
* Pojavi nastanejo, ker rahlo kisla deževnica (voda se v zraku spoji z ogljikovim dioksidom) raztaplja apnenec. Nadzemni: vrtače, polja, planote, uvale, ponikalnice, žlebiči… Podzemni: brezno kapniki, jame.
* Jerina je rodovitna prst na dnu vrtače. Ponor je mesto, kjer potok ali reka izginja v podzemlje. Ponikalnica je reka, potok, ki izvira na apnencu, teče po neprepustni plasti in na apnencu zopet izgine v podzemlje. Neprepustna plast ne prepušča vode (glina, netopna kamnina).
* Planote so dolge vzpetine, obrnjene so od SZ proti JV. Vrhnji del je deloma poravnan, pobočja so strma. Poraščene so z gozdom, na njih je malo naselij. Naravno bogastvo je les (nekoč žage, suhorobarji, danes lesna obrt, industrija), podtalnica, gozdni plodovi, mirno okolje za živali. Nizke planote so bolj naseljene,imajo več travnikov, nekaj obdelane površine Suha krajina).
* Ljubljanica ima več kraških izvirov, to so ponikalnice. Začne se s Trebuhovico, nadaljuje z Obrhom, Strženom, Rakom, pridruži se Pivka, nastane Unica in na Ljubljanskem barju izvira Ljubljanica. ZEMLJEVID!
* Polje je skledasto, vrtača je lijakasta. Polje ima ponikalnico, vrtača ne. Polje je veliko, vrtača je majhna. Polje obdajajo planote, vrtače ne…
* Cerkniško polje je znano po presihajočem jezeru. Vodo dobi z okoliških planot, stalna ponikalnica je Stržen. Ob močnem in dolgotrajnem deževju požiralniki vse vode ne morejo hkrati odvesti v podzemlje, zato nastane jezero. Največje meri okoli 25km2. Voda nato počasi skozi ponore (vodonos, Retje, Mala in Velika Karlovica…)odteka v podzemlje in se pojavi kot Rak, del pa kot Bistra. O pojavu je pisal že J.V. Valvasor. Polje/jezero je edinstven primer življenjskega prostora za mnoge živali in rastline.
* Planinska jama je edinstven primer podzemnega sotočja dveh rek. To sta Rak in Pivka.
* Rakov Škocjan je naravni park. Ime je dobil po potočnih rakih in cerkvi sv. Kancijana. Ponikalnica izvira v Zelških jamah (Mali naravni most) in ponikne v Tkalca jami (Veliki naravni most). Nastal je z udorom stropa kraške jame (udornica). Ima brezna, področje je večkrat poplavljeno (spomni se na pohode in oglede, ko smo bili v šoli v naravi).
* Bela krajina ima ohranjenih več običajev: jurjevanje (prihod pomladi, začetek paše za živino), pisanice (barvanje pirhov), kolo(ples v krogu), tkanje (iz lanu tkejo belo platno), tamburice (inštrument, ki ve pogost v hrvaški ljudski glasbi), narečje (veliko hrvaških izrazov)…

ODDAJA O IŽICI

V oddaji si zvedel marsikaj. Samo nekaj izhodišč:

Ižica izvira pod mostom sredi Iga, ima več pritokov, nekoč je bilo na Igu pristanišče (pot v Ljubljano), imeli so žago, mlin, dve usnjarni, barje je bilo naseljeno davno v preteklosti (mostiščarji), danes imajo v ta namen Koliščarske dneve, področje je bogato z živalskimi in rastlinskimi vrstami, nekoč so rezali šoto-močvirski mah (posušena je bila kurjava), barje varuje Ljubljano pred poplavami (deluje kot goba, če je vode veliko pa je seveda ne zadržuje več)…

NIT

* Zračni tlak je sila, ki nastane zaradi teže zraka. Ta pritiska na površje Zemlje.
* Barometer je naprava za merjenje zračnega tlaka.
* Mbar je enota, ki izraža količino zračnega tlaka.
* Vetrokaz je naprava, ki kaže smer vetra.
* Vetromer je naprava, ki pokaže moč (jakost) vetra.
* Veter vedno piha v smeri od višjega proti nižjemu tlaku. Ker se tlak stalno spreminja, se spreminja tudi smer vetra.
* Vzrokov za spremembo tlaka je več. Topel zrak je lažji od hladnega, onesnažen zrak je težji od čistega, vlažen zrak je težji od suhega…
* Jugozahodnik je veter, ji piha od jugozahoda. Severnik je veter, ki piha od severa.

GOS

1. Pri tkanini imamo navpične niti (osnova) in vodoravne niti (votek).
2. Pletivo je pleteno blago iz katerega naredijo različne izdelke. Pletenina je končni pleten izdelek (šal, rokavice, kapa…).
3. Vlaknovine doma: kuhinjska gobica, vileda, koprena (na vrtu), polnilo v odejah…
4. Čistilna krpa: vlaknovina, pulover: pletivo, kavbojke: tkanina, kuhinjski prt : tkanina, klobuk: vlaknovina.

LUM

Vem, da ste bili pri ustvarjanju »čudne, narobe« živali uspešni. Pošljite slikco.

ŠPO

Zdi se mi, da ste najbolj veseli, ko je lepo vreme in lahko športne naloge opravljate zunaj. Včasih nam jo zagode vreme, takrat pa telovadite notri. Upam, da je še vse pohištvo celo☺ in da ste celi tudi vi☺!

Vstopamo v praznične dni. Pomagajte staršem pri delu in pripravi na praznike. Sodelujte pri običajih, ki bodo letos precej drugače izpeljani kot v prejšnjih letih.

NAVODILA ZA PETEK, 3. 4. 2020

PREGLEJ VSE NALOGE ZA CEL TEDEN ZA VSE PREDMETE!

**GOS: U/ 54 Preberi o beljenju/barvanju blaga in tiskanju na blago.**

1. Zakaj belijo blago?
2. Kako so blago barvali nekoč, kako pa danes?
3. Opiši in nariši postopek tiskanja. Zakaj tiskajo vsako barvo posebej?

**SLO: Ponovi vse o samostalniku. Preberi ali poslušaj kakšno Andersenovo pravljico. Spomni se na BZ, če še nisi vsega povedal.**

**NIT: Utrjuj znanje, poglej kakšno zanimivo oddajo, predvsem pa opazuj spremembe v naravi glede na letni čas. Katere ptice prepoznaš po videzu in petju?**

**MAT: ponovi pretvarjanje merskih enot.**

 **REŠI:**

567849:34= b+ 54678= 823111 c: 56= 378

Rešitve: 768433, 16701, 21168, ost. 15 (nalašč malo pomešano)

 **ŽELIM VAM LEP, SONČEN PREDVSEM PA ZDRAV VIKEND!**